सब-इंस्पेक्टर के सामने बैठी दो महिलाएं आपस में उलझी, आईओ बचाने लगे ताे एक महिला ने पटकनी दी, कंधा फ्रैक्चर

मोहाली.जीरकपुर पुलिस स्टेशन में तैनात नवनियुक्त सब-इंस्पेक्टर जश्नप्रीत को दो महिलाआें के केस को सुलझाना भारी पड़ गया। जब जश्नप्रीत दोनों की बात सुन करे थे तो वह आपस में उलझ गई।

जब जश्नप्रीत उनको हटाने लगे तो एक ने उन्हें इतनी जोर से धक्का दिया कि वह जमीन पर कंधे के बल जाकर गिरे और उनका कंधा फ्रैक्चर हो गया। इस मामले में पुलिस ने सन्नी इंक्लेव की रहने वाली महिला लवली के खिलाफ वर्दी फाड़ने, चोट पहुंचाने व सरकारी ड्यूटी में बाधा डालने का केस दर्ज किया गया है। इस मामले में लवली को पुलिस ने अरेस्ट कर लिया था।

प्रॉपर्टी डिस्प्यूट के कारण बुलाया गया था दोनों को:

पुलिस सूत्रों के मुताबिक जीरकपुर वीआईपी रोड पर रहने वाले बबीता ने सन्नी एंक्लेव की रहने वाली लवली के खिलाफ धोखाधड़ी की शिकायत दी थी। यह शिकायत प्रापॅर्टी डिस्प्यूट को लेकर थी। सब-इंस्पेक्टर जश्नप्रीत सिंह को इसकी जांच का जिम्मा दिया गया था। इसी सिलसिले में जश्नप्रीत ने रविवार को दोनों महिलाओं को बयान देने के लिए बुलाया हुआ था।



बात सुनने के दौरान बबली ने किया झगड़ा शुरू:

जश्नप्रीत अपने रूम में दोनों महिलाओं की बातें सुन कर नोट कर ही रहे थे कि तभी एक दूसरे को झूठा दिखाने के नाम पर दोनों में बहस शुरू हो गई। इससे पहले जब एक-एक कर जश्नप्रीत इनकी बात सुन रहे थे, तब दोनों एक दूसरे की बात को बीच में काट रही थी। तब जश्नप्रीत इन्हें चुप करवाकर बारी-बारी बोलने के लिए कहते रहे। इसी दौरान बबीता अपनी बात सुना रही थी कि लवली ने उसको बीच में ही टोक दिया। इसे लेकर दोनों महिलाओं में बहस शुुरू हो गई और देखते ही देखते झगड़ा। दोनों ने एक दूसरे के बाल पकड़ लिए। जश्नप्रीत हटाने लगे तो उनकी वर्दी फाड़ दी।

महिला मुलाजिम ने भी की छुड़वाने की कोशिश: जश्नप्रीत के साथ वहां बैठी पूजा नाम की महिला मुलाजिम ने भी दोनो महिलाओं को हटाने की कोशिश की। जब दोनों नहीं संभली तो जश्नप्रीत ने उन्हें हटाने की कोशिश की। इसी बीच लवली ने जश्नप्रीत को इतनी जोर से धक्का मारा कि पहले वह टेबल और उसके बाद जमीन पर कंधे के बल गिरे। इसी कारण उनका कंधा फ्रैक्चर हो गया। शोर पड़ने पर थाने में मौजूद अन्य महिला मुलाजिमों ने दोनों महिलाओं को पकड़ा। जश्नप्रीत को तुरंत पंचकूला के एक प्राइवेट अस्पताल ले जाया गया जहां वह उपचाराधीन है।